Etnobotanice in Primaria Timisoara! Nicolae Robu cheama Agentia Antidrog: Am mai cunoscut persoane care au consumat substante interzise

TIMISOARA. Cazul incredibil de zilele trecute din Directia Fiscala a Primariei Timisoara l-a pus pe ganduri pe primarul Nicolae Robu. Doi angajati ai Directiei condusa de Adrian Bodo s-au drogat saptamana aceasta in timpul serviciului si au avut nevoie de ingrijiri medicale. Potrivit echipajului de pe Ambulanta, cei doi au consumat fara doar si poate etnobotanice.

Primarul Timisoarei i-a trimis pe cei doi, o femeie si un barbat, la Comisia de Disciplina din cadrul municipalitatii.

„Am dat o nota interna, am cerut directorului sa sesizeze Comisia de Disciplina si Agentia Antidrog. Noi trebuie sa lamurim lucrurile, cele doua persoane beneficiaza de prezumtia de nevinovatie. Daca au consumat substante halucinogene, cele doua persoane vor trebui sa plece din functii. Cum pot veni cetatenii la persoane despre care stiu ca fac aceste indeletniciri? Luni voi avea o intalnire cu Agentia Antidrog si vom vedea ce trebuie facut. Nu ma pricep, vom vedea. Daca acei angajati au consumat substante interzise, ei nu au ce cauta intr-o institutie precum PMT, respectiv intr-o structura a primariei. Nu pot sa fie pusi sa serveasca cetatenii, cum pot avea cetatenii incredere in astfel de persoane?”, a explicat primarul Nicolae Robu.

Mai mult decat atat, edilul sustine ca a sesizat personal Agentia Antidrog, desi nu stie cu exactitate ce ar trebui sa faca specialistii in primarie. Oricum, Robu sustine ca in Primaria Timisoara cu siguranta consumul de etnobotanice nu este un fenomen raspandit. Mai mult, ii recunoaste pe cei drogati din prima.

„Vom sta de vorba sa vedem ce se face in astfel de imprejurari, pentru ca nu stim cum se procedeaza. Cei de la AA au know how in domeniu si ne vor indruma cel putin, daca nu au prerogative sa intervina in mod direct. Cel putin ne vor da sugestii. In primul rand ar trebui sa vedem ce s-a intamplat in cele doua cazuri. Sunt convins ca nu e un fenomen raspandit in primarie sau in structurile acesteia consumul de astfel de substante. Daca cei doi au consumat cu adevarat, sunt convins ca sunt cazuri izolate. Insa eu pot banui ca am mai cunoscut persoane care, prin comportamentul pe care il au, ne pot face sa suspectam ca au practicat sau practica un astfel de consum. De aceea, vin repetitiv si lansez mesaje… Nu fac niciun comentariu, nicio delimitare (n.r. daca sunt sau nu din primarie). Vin cu mesaje catre tineri, dar nu numai catre tineri, sa se pazeasca de asemenea substante care provoaca tulburari grave de comportament si chiar pot pune in pericol viata celor care consuma”, a completat primarul Timisoarei.

Intrebat daca s-ar putea ajunge sa le faca teste antidrog angajatilor primariei, Robu a raspuns ca nu stie inca. Cat despre cei doi angajati ai Directiei Fiscale, edilul sustine ca intr-adevar echipajul de pe Ambulanta a precizat ca au fumat etnobotanice.

„Li s-a acordat asistenta medicala si echipajul medical a afirmat ca, certamente, au consumat astfel de substante. Cum a ajuns echipa medicala la aceasta concluzie nu pot sa va spun, a fost o marturisire a lor, au fost simptomele indubitabile prezente”, a conchis Robu.

Ramane de vazut ce vor face cei de la Antidrog in Primaria Timisoara!